
	 [79.1] Kαὶ οἱ Κερκυραῖοι 
δείσαντες μὴ σφίσιν
ἐπιπλεύσαντες ἐπὶ τὴν πόλιν 
ὡς κρατοῦντες οἱ πολέμιοι ἢ 
τοὺς ἐκ τῆς νήσου ἀναλάβωσιν ἢ 
καὶ ἄλλο τι νεωτερίσωσι , 
τούς τε ἐκ τῆς νήσου πάλιν ἐς τὸ ῞Ηραιον διεκόμισαν καὶ τὴν πόλιν ἐφύλασσον. 


[79.2] Oἱ δ᾽ ἐπὶ μὲν τὴν πόλιν
οὐκ ἐτόλμησαν πλεῦσαι 
κρατοῦντες τῇ ναυμαχίᾳ, 
τρεῖς δὲ καὶ δέκα ναῦς ἔχοντες τῶν Κερκυραίων ἀπέπλευσαν ἐς τὴν ἤπειρον,

 ὅθενπερ ἀνηγάγοντο .   


[79.3] Tῇ δ᾽ ὑστεραίᾳ 
ἐπὶ μὲν τὴν πόλιν οὐδὲν μᾶλλον ἐπέπλεον , καίπερ ἐν πολλῇ ταραχῇ καὶ φόβῳ ὄντας καὶ 

Βρασίδου παραινοῦντος, ὡς λέγεται , Ἀλκίδᾳ, ἰσοψήφου δὲ οὐκ ὄντος · 

ἐπὶ δὲ τὴν Λευκίμμην τὸ ἀκρωτήριον ἀποβάντες 
ἐπόρθουν τοὺς ἀγρούς . 
	[79.1] Και οι Κερκυραίοι, 
επειδή φοβήθηκαν μήπως οι εχθροί, αφού πλεύσουν εναντίον της πόλης τους ως νικητές ή πάρουν πίσω από το νησί τους εκεί αιχμαλώτους ή επιχειρήσουν και κάποια άλλη εχθρική ενέργεια, τους μετέφεραν πίσω στον ναό της Ήρας και φρουρούσαν την πόλη.

[79.2] Οι Πελοποννήσιοι όμως δεν τόλμησαν, βέβαια, να πλεύσουν εναντίον της πόλης, αν και ήταν νικητές στη ναυμαχία, αλλά απέπλευσαν, έχοντας αιχμαλωτίσει δεκατρία πλοία των Κερκυραίων, για την ηπειρωτική ακτή απ’ όπου ακριβώς ξεκίνησαν.

[79.3] Και την επόμενη ημέρα επίσης δεν έπλεαν, εναντίον της πόλης,
αν και (οι πολίτες) βρίσκονταν σε μεγάλη σύγχυση και φόβο και μολονότι, όπως λέγεται, ο Βρασίδας παρακινούσε τον Αλκίδα (για επίθεση), χωρίς να έχει όμως η ψήφος του την ίδια δύναμη. Αφού όμως αποβιβάστηκαν στη Λευκίμμη, το ακρωτήριο, λεηλατούσαν τους αγρούς.



1. Να βρείτε όλα τα ρήματα σε όλα τα κεφάλαια (79 1,2,3)
2. Να βρείτε τους ρηματικούς τύπους (ρήματα-μετοχές-απαρέμφατα) που αποδίδονται σε δημοκρατικους- Αθηναίους και ολιγαρχικούς - Πελοποννήσιους; (Μπορείτε να κάνετε δύο λίστες (79 1,2,3)
